CELEX: 52008DP0538
Language: sl
Date: 2008-11-18 00:00:00
Title: Zahteva za odvzem poslanske imunitete Massimu D'Alemi #Sklep Evropskega parlamenta z dne 18. novembra 2008 o zahtevi za odvzem imunitete Massimu D’Alemi (2008/2298(IMM))

22.1.2010   
            
            
               SL
            
            
               Uradni list Evropske unije
            
            
               CE 16/77
            
         Zahteva za odvzem poslanske imunitete Massimu D'Alemi
   P6_TA(2008)0538
   Sklep Evropskega parlamenta z dne 18. novembra 2008 o zahtevi za odvzem imunitete Massimu D'Alemi (2008/2298(IMM))
   (2010/C 16 E/20)
   
      Evropski parlament,
   
   
               —
            
            
               ob upoštevanju zahteve za odvzem imunitete Massimu D'Alemi, ki jo je posredovalo državno tožilstvo v Milanu 30. maja 2008, in ki je bila na plenarnem zasedanju razglašena 16. junija 2008,
            
         
               —
            
            
               ob upoštevanju člena 10 Protokola o privilegijih in imunitetah Evropskih skupnosti z dne 8. aprila 1965, pa tudi člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
            
         
               —
            
            
               ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),
            
         
               —
            
            
               ob upoštevanju členov 6 in 7 svojega Poslovnika,
            
         
               —
            
            
               ob upoštevanju poročila Odbora za pravne zadeve (A6-0422/2008),
            
         1.   odloči, da ne dovoli uporabe zadevnih posnetkov prestreženih telefonskih pogovorov in da ne odvzame imunitete poslancu Massimu D'Alemi;
   2.   naroči svojemu predsedniku, da ta sklep in poročilo pristojnega odbora Parlamenta nemudoma posreduje pristojnim italijanskim organom.
   
      (1)  Zadeva št. 101/63 Wagner proti Fohrmannu in Krieru, ECR 1964, str. 383, in Zadeva št. 149/85 Wybot proti Faureju in drugim, ECR 1986, str. 2391.